
Către,

BIROUL PERMANENT AL 
CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru modificarea și completarea Legii nr.90/2003 privind vânzarea spațiilor aflate în proprietatea privată a statului, a regiilor autonome sau a unităților administrativ- teritoriale, destinate sediilor partidelor politice, trimisă comisiei spre dezbatere în fond, în procedură obișnuită, cu adresa nr. PL.x 393 din 1 octombrie 2013.
PREŞEDINTE,

Marin ALMĂJANU
Comisia pentru administraţie publică, amenajarea teritoriului şi echilibru ecologic

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ, 
AMENAJAREA TERITORIULUI ŞI ECHILIBRU ECOLOGIC
	Bucureşti,
	12.02.2013

	 Nr.
	26/270


R A P O R T

asupra proiectului de Lege pentru modificarea și completarea Legii nr.90/2003 privind vânzarea spațiilor aflate în proprietatea privată a statului, a regiilor autonome sau a unităților administrativ- teritoriale, destinate sediilor partidelor politice

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, spre dezbatere în fond, în procedură obișnuită, cu proiectul de Lege pentru modificarea și completarea Legii nr.90/2003 privind vânzarea spațiilor aflate în proprietatea privată a statului, a regiilor autonome sau a unităților administrativ- teritoriale, destinate sediilor partidelor politice, trimis cu adresa nr. PLx.393 din 1 octombrie 2012.


La întocmirea prezentului raport, Comisia a avut în vedere:

· avizul favorabil al Consiliului Legislativ (nr.150/6.03.2012);

· avizul favorabil al Comisiei juridice, de disciplină şi imunităţi (Pl.x393/8.10.2012);


Senatul, în calitate de primă Cameră sesizată, a adoptat proiectul de Lege în şedinţa din 24 septembrie 2012.
Proiectul de lege are ca obiect de reglementare modificarea şi completarea Legii nr. 90/2003 privind vânzarea spaţiilor aflate în proprietatea privată a statului sau a unităţilor administrativ-teritoriale, destinate sediilor partidelor politice, intervenţiile legislative vizând, potrivit Expunerii de motive, asigurarea unui cadru mai bun pentru implicarea asociaţiilor, fundaţiilor şi a organizaţiilor minorităţilor naţionale în realizarea drepturilor economice, sociale şi culturale ale cetăţenilor.


Potrivit prevederilor art.61 din Regulamentul Camerei Deputaţilor, republicat, comisia a examinat proiectul de lege, în şedinţa din 12 februarie 2013.

La lucrările comisiei au fost prezenţi 28 deputaţi, din totalul de 32 membri ai comisiei.
La dezbaterile care au avut loc în şedinţa comisiei din 12 februarie 2013 a participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Iulian Matache – secretar de stat în cadrul Ministerul Dezvoltării Regionale și Admnistrației Publice.
În urma examinării intervenţiei legislative şi a opiniilor exprimate de către membrii Comisiei, s-a hotărât, cu majoritate de voturi (o abținere), să se supună plenului Camerei Deputaţilor, aprobarea  proiectului de Lege pentru modificarea și completarea Legii nr.90/2003 privind vânzarea spațiilor aflate în proprietatea privată a statului, a regiilor autonome sau a unităților administrativ- teritoriale, destinate sediilor partidelor politice, cu amendamente admise prezentate în anexă.


În raport cu obiectul şi conţinutul reglementării, propunerea legislativă face parte din categoria legilor organice.
	PREŞEDINTE,
	SECRETAR,

	Marin ALMĂJANU
	Ion-Marcel CIOLACU 


Intocmit: Expert: Nicoleta Toma

Anexă

Amendamente admise
	Nr.
Crt.
	Text act normativ de bază
	Text Senat
	Textul propus de Comisie (autorul amendamentului)
	Motivarea 

	1. 
	
	Lege 

pentru modificarea și completarea Legii nr.90/2003 privind vânzarea spațiilor aflate în proprietatea privată a statului, a regiilor autonome sau a unităților administrativ- teritoriale, destinate sediilor partidelor politice

	
Lege 

pentru modificarea Legii nr.90/2003 privind vânzarea spațiilor aflate în proprietatea privată a statului sau a unităților administrativ- teritoriale, destinate sediilor partidelor politice
Autor: Comisia pentru administraţie publică, amenajarea teritoriului şi echilibru ecologic


	Reglementare corectă

	2. 
	
	
Art.I - Legea nr.90/2003 privind vânzarea spaţiilor aflate în proprietatea privată a statului sau a unităţilor administrativ-teritoriale, destinate sediilor partidelor politice, publicată în Monitorul Oficial al României, Partea I, nr.200 din 27 martie 2003, cu modificările și completările ulterioare, se modifică după cum urmează:


	
Nemodificat
	

	3. 
	LEGE

privind vânzarea spaţiilor aflate în proprietatea privată a statului sau a unităţilor administrativ-teritoriale, destinate sediilor partidelor politice


	
____________
	
1. Titlul se modifică și va avea următorul cuprins:
”LEGE

privind vânzarea spaţiilor aflate în proprietatea privată a statului,  a unităţilor administrativ-teritoriale sau a regiilor autonome, destinate sediilor partidelor politice”
Autor: Comisia pentru administraţie publică, amenajarea teritoriului şi echilibru ecologic


	Reglementare corectă

	4. 
	
Art. 1. - (1) Spaţiile destinate sediilor partidelor politice aflate în proprietatea privată a statului sau, după caz, a unităţilor administrativ-teritoriale pot fi vândute partidelor politice în condiţiile prezentei legi. 


(2) Beneficiază de prevederile prezentei legi numai partidele politice care se reînscriu în condiţiile Legii partidelor politice nr. 14/2003. 


(3) În cazul imobilelor pentru care există solicitări de restituire, legal formulate şi înregistrate, vânzarea se face numai după clarificarea regimului lor juridic.


	1. Articolul 1 va avea urmatorul cuprins:

„Art.1- (1) Spațiile destinate sediilor partidelor politice aflate în proprietatea privată a statului sau, după caz, a unităților administrativ-teritoriale, care au situația juridică clarificată, pot fi vândute partidelor politice în condițiile prezentei legi.

(2) Spațiile destinate sediilor partidelor politice aflate în proprietatea regiilor autonome care au situația juridică clarificată pot fi vândute partidelor politice în condițiile prezentei legi.

(3) Beneficiază de prevederile prezentei legi numai partidele politice care se reînscriu în condițiile Legii partidelor politice nr. 14/2003.”

	2. Articolul 1 va avea urmatorul cuprins:

„Art.1- (1) Spațiile destinate sediilor partidelor politice aflate în proprietatea privată a statului sau, după caz, a unităților administrativ-teritoriale, care au situația juridică clarificată, pot fi vândute partidelor politice în condițiile prezentei legi.

(2) Spațiile destinate sediilor partidelor politice aflate în proprietatea regiilor autonome care au situația juridică clarificată pot fi vândute partidelor politice în condițiile prezentei legi.

(3) Beneficiază de prevederile prezentei legi numai partidele politice care se reînscriu în condițiile Legii partidelor politice nr.14/2003, republicată, cu modificările ulterioare.”
Autor: Comisia pentru administraţie publică, amenajarea teritoriului şi echilibru ecologic


	Reglementare corectă

	5. 
	
Art. 2. - (1) Partidele politice pot opta pentru închirierea sau cumpărarea spaţiilor destinate sediilor aflate în proprietatea privată a statului sau, după caz, a unităţilor administrativ-teritoriale. 


	
2. La articolul 2, alineatul (1) va avea urmatorul cuprins:

„Art.2.- (1) Partidele politice pot opta pentru cumpărarea spațiilor destinate sediilor, filialelor aflate in proprietatea privată a statului, proprietatea regiilor autonome sau, după caz, a unităților administrativ-teritoriale, pe care le dețin cu chirie.”
	
3. La articolul 2, alineatul (1) va avea urmatorul cuprins:

„Art.2.- (1) Partidele politice pot opta pentru cumpărarea spațiilor destinate sediilor centrale sau filialelor aflate în proprietatea privată a statului, a unităților administrativ-teritoriale, sau în proprietatea regiilor autonome, după caz, pe care le dețin cu chirie.”
Autor: Comisia pentru administraţie publică, amenajarea teritoriului şi echilibru ecologic


	Reglementare corectă

	6. 
	
Art. 3. - (1) Partidele politice pot cumpăra în fiecare unitate administrativ-teritorială spaţiile destinate sediilor acestora. 


(2) In acest scop autoritățile administrației publice locale, care dețin în proprietate aceste spații, le vor putea vinde partidelor politice, la solicitarea acestora.” 

(alin.(2) declarat neconstituțional prin decizia CC nr.570/2010)
	
3. Articolul 3 va avea urmatorul cuprins:

„(1) Partidele politice pot cumpăra în fiecare unitate administrativ-teritorială spațiile destinate sediilor acestora.

(2) In acest scop regiile autonome sau autoritățile administrației publice locale, care dețin în proprietate aceste spații, le vor putea vinde partidelor politice, la solicitarea acestora.”
	
4. La articolul 3, alineatul (2) va avea urmatorul cuprins:

(2) In acest scop autoritățile administrației publice locale sau regiile autonome, după caz, care dețin în proprietate aceste spații, le vor putea vinde partidelor politice, la solicitarea acestora, în condițiile prezentei legi.”
Autor: Comisia pentru administraţie publică, amenajarea teritoriului şi echilibru ecologic
	Reglementare corectă

	7. 
	
Art. 4. - (1) Spaţiul care urmează a fi astfel cumpărat trebuie să fi fost deţinut cu chirie cel puţin 3 luni anterior intrării în vigoare a prezentei legi de către partidul politic respectiv. 

(2)Partidele politice pot cumpăra în municipiul Bucureşti un spaţiu pentru organizaţia municipiului Bucureşti şi câte un spaţiu pentru organizaţiile fiecărui sector al municipiului Bucureşti, destinat sediilor acestor organizaţii, la valoarea de inventar a acestora. Spaţiul care urmează a fi astfel cumpărat trebuie să fi fost deţinut cu chirie cel puţin 3 luni anterior intrării în vigoare a prezentei legi de către partidul politic respectiv.
(alin.(2) declarat neconstituțional prin decizia CC nr.570/2010)

(3) În situaţiile în care partidele politice au fost în imposibilitatea de a cumpăra spaţiile destinate sediilor, datorită retrocedării acestora, pot cumpăra sediile care le-au fost închiriate, potrivit legii.

	
4. Articolul 4 va avea urmatorul cuprins:
„Art.4.- (1) Partidele politice pot cumpara în fiecare unitate administrativ-teritorială spațiile destinate sediilor acestora, la valoarea de piață a acestora, determinată prin raport de evaluare, de evaluatori persoane fizice sau juridice, autorizați în condițiile legii.

(2) Partidele politice pot cumpara spațiile pentru organizația municipiului București și pentru organizația județului Ilfov, precum și spațiile pentru organizațiile fiecarui sector al municipiului București, destinate sediilor acestor organizații.

(3) Terenurile proprietate privată a statului, aferente construcțiilor prevazute la alin.(1) și (2), care au situația juridică clarificată, pot fi vândute, la cererea partidelor politice, la valoarea de piață determinată prin raport de evaluare, de evaluatori persoane fizice sau juridice, autorizați în condițiile legii.

(4) In situația în care partidele politice nu își manifestă intenția de cumparare a terenurilor prevăzute la alin.(3), terenurile vor fi concesionate acestora pe durata existenței construcției, în condițiile legii.

(5) Redevența va fi determinată prin raport de evaluare, de evaluatori persoane fizice sau juridice, autorizate în condițiile legii.

(6) Răspunderea juridică privind corectitudinea stabilirii prețului vânzării sau a redevenței, dupa caz, revine exclusiv evaluatorului care a întocmit respectivul raport de evaluare.

(7) Prin teren aferent construcțiilor prevazute la alin.(1) și (2) se înțelege suprafața de teren deținută în baza contractului de închiriere, valabil încheiat.

(8) Semnarea contractului de vânzare a spațiilor și terenurilor aferente acestora, precum și a contractului de concesiune se face în termen de cel mult 60 de zile de la data stabilirii prețului vânzării sau redevenței, după caz.

(9) In situațiile în care partidele politice au fost în imposibilitatea de a cumpara spațiile destinate sediilor, datorită retrocedarii acestora, pot cumpara sediile care le-au fost închiriate, potrivit legii.”
	
5. Articolul 4 va avea urmatorul cuprins:
„Art.4.- (1) Partidele politice pot cumpara în fiecare unitate administrativ-teritorială spațiile destinate sediilor centrale sau filialelor acestora, la valoarea de piață a acestora, determinată prin raport de evaluare, de evaluatori persoane fizice sau juridice, autorizați în condițiile legii.

Nemodificat

Nemodificat


Nemodificat


Nemodificat


Nemodificat


Nemodificat


(8) Semnarea contractului de vânzare-cumpărare a spațiilor și terenurilor aferente acestora, precum și a contractului de concesiune se face în termen de cel mult 60 de zile de la data stabilirii prețului vânzării sau redevenței, după caz.”

Nemodificat

Autor: Comisia pentru administraţie publică, amenajarea teritoriului şi echilibru ecologic

	Reglementare corectă

Reglementare corectă

	8. 
	
Art. 5. - Partidele politice care au dobândit un sediu în condiţiile art. 4 nu mai beneficiază de prioritatea prevăzută la art.11 alin.(1) din Legea nr.43/2003.
	
______________
	
6. Articolul 5 va avea urmatorul cuprins:

Art. 5. - Partidele politice care au dobândit un sediu în condiţiile art. 4 nu mai beneficiază de prioritatea prevăzută la art.21 alin.(1) din Legea nr.334/2006, republicată.
Autor: Comisia pentru administraţie publică, amenajarea teritoriului şi echilibru ecologic


	Legea nr.43/2003 a fost abrogată

	9. 
	
Art. 6 - Partidele politice plătesc impozit pe clădiri pentru sediile deţinute în proprietate, în condiţiile legii.

	
5. Articolul 6 va avea urmatorul cuprins:

„Art.6.- Partidele politice plătesc impozit și taxe locale pentru sediile/terenurile deținute în proprietate, precum și pentru terenurile concesionate, în condițiile legii.”

	
7. Articolul 6 va avea urmatorul cuprins:

„Art.6.- Partidele politice plătesc impozite și taxe locale pentru clădirile destinate sediilor/terenurile deținute în proprietate, precum și pentru terenurile concesionate, în condițiile legii.”
Autor: Comisia pentru administraţie publică, amenajarea teritoriului şi echilibru ecologic


	Reglementare corectă



	10. 
	
Art. 7. - (1) Sediile partidelor politice, dobândite în condiţiile art. 4, nu pot fi înstrăinate sub nici o formă timp de 10 ani de la data cumpărării.
	
6. La articolul 7, alineatul (1) va avea urmatorul cuprins:

„Art.7.- (1) Sediile partidelor politice, dobandite în condițiile art.11 alin.(1), nu pot fi înstrăinate sub nici o formă timp de 3 ani de la data cumpărării, în condițiile prezentei legi. ”
	
8. La articolul 7, alineatul (1) va avea urmatorul cuprins:

Nemodificat
	

	11. 
	
Art. 8 - (1) Sediile partidelor politice, dobândite în condiţiile art. 4, pot fi închiriate numai persoanelor juridice de drept public sau de drept privat cu scop identic sau asemănător.



	
7. La articolul 8, alineatul (1) va avea urmatorul cuprins:

„Art.8.- (1) Sediile partidelor politice, dobândite în condițiile art.11 alin.(1), pot fi închiriate numai persoanelor juridice de drept public sau de drept privat cu scop identic, asemanator și/sau complementar.,,
	
9. La articolul 8, alineatul (1) va avea urmatorul cuprins:

Nemodificat
	

	12. 
	
Art. 9. - 31/1954(1) În cazul încetării activităţii partidelor politice, sediile, proprietate a acestora, vor fi transmise în conformitate cu art.52 alin.1 din Decretul nr.  privitor la persoanele fizice şi persoanele juridice.

(2) Dacă încetarea activităţii partidului politic are loc înăuntrul termenului prevăzut la art. 7 alin. (1), bunul se reîntoarce în proprietatea statului sau a unităţii administrativ-teritoriale, cu plata unei despăgubiri băneşti în raport cu preţul de achiziţie actualizat.

	
8. Articolul 9 va avea urmatorul cuprins:


„Art.9. - (1) In cazul încetării activității partidelor politice, sediile, proprietate a acestora, după lichidare, vor primi destinația arătată prin actul de înființare prin statut sau prin hotărârea luată, cel mai tarziu până la data dizolvării, de organele chemate a o decide.
In lipsa unei atari prevederi în actul de înființare sau statut ori în lipsa unei hotărâri luate în condițiile menționate mai sus, precum și în cazul în care prevederea sau hotărârea este contrară legii ori regulilor de conviețuire socială, bunurile rămase după lichidare vor fi atribuite de organul competent unei persoane juridice cu scop identic sau asemănător.

(2) Dacă încetarea activității partidelor politice are loc înăuntrul termenului prevazut la art.7 alin.(1), bunul se reîntoarce în proprietatea statului sau a unității administrativ-teritoriale, cu plata unei despăgubiri bănești în raport cu prețul de achiziție actualizat.’'

	
10. Articolul 9 va avea urmatorul cuprins:


„Art.9. - (1) In cazul încetării activității partidelor politice, sediile, proprietate a acestora, după lichidare, vor primi destinația arătată prin actul de înființare prin statut sau prin hotărârea luată, cel mai tarziu până la data dizolvării, de organele chemate a o decide. In lipsa unei astfel de prevederi în actul de înființare sau statut ori în lipsa unei hotărâri luate de organele îndrituite, precum și în cazul în care prevederea sau hotărârea este contrară legii ori regulilor de conviețuire socială, sediile respective rămase după lichidare vor fi atribuite de organul competent unei persoane juridice cu scop identic sau asemănător.

(2) Dacă încetarea activității partidelor politice are loc înăuntrul termenului prevazut la art.7 alin.(1), spațiile care au avut destinația de sediu central sau al filialelor partidelor politice, reintră de drept în proprietatea privată a statului sau a unității administrativ-teritoriale respective, cu plata unei despăgubiri bănești în raport cu prețul de achiziție actualizat în condițiile legii.’'
Autor: Comisia pentru administraţie publică, amenajarea teritoriului şi echilibru ecologic


	Reglementare corectă

Reglementare corectă



	13. 
	
Art. 11 - In termen de 60 de zile de la data intrării în vigoare a prezentei legi Guvernul va elabora şi va adopta, prin hotărâre, norme metodologice de aplicare.

	
9. Articolul 11 va avea urmatorul cuprins:

„Art. 11.- (1) Plata acestor sedii se poate face cu avans de 10% din valoarea de vânzare, iar restul în rate pe o perioada de 3 ani, cu rata dobânzii EURIBOR și o marjă procentuală negociată de parți, aplicată la soldul creditului.

(2) Plata acestor sedii se poate face și integral, în baza contractului de credit încheiat de către partidul politic cumpărător cu o instituție de credit.”

	
11. Articolul 11 va avea urmatorul cuprins:

Nemodificat
	



Art.II.- In termen de 30 de zile de la data intrării în vigoare a prezentei legi, Guvernul va elabora și va adopta o hotărâre de modificare a normelor metodologice de aplicare a prezentei legi, adoptate prin Hotârârea Guvernului nr.927/2003.



Art.II.- In termen de 30 de zile de la data intrării în vigoare a prezentei legi, Guvernul va elabora și va adopta o hotărâre de modificare a Normelor metodologice de aplicare a Legii nr.90/2003 privind vânzarea spațiilor aflate în proprietatea privată a statului sau a unităților administrativ- teritoriale, destinate sediilor partidelor politice, adoptate prin Hotârârea Guvernului nr.927/2003, publicată în Monitorul Oficial al României, Partea I, nr.599 din 22 august 2003, potrivit modificărilor aduse prin prezenta lege.

	Autor: Comisia pentru administraţie publică, amenajarea teritoriului şi echilibru ecologic


	Reglementare corectă




Intocmit:  expert parlamentar  Nicoleta Toma

